《绿阴野屋前海棠二株栽三年矣适值盛开喜而成咏》
清代·弘旿

麻姑忽款蔡经扉，剪剪明霞护彩衣。梦里云深谁唤起，枝头春老漫催归。

顿教林屋生华润，那许丹青品瘦肥。亭惬素心轩待月，何尝聚散与心违。

作者简介：清宗室，字恕斋，一字醉迂，号一如居士，又号瑶华道人。圣祖孙，諴郡王允秘子，封固山贝子。善画山水，兼工花卉。擅篆隶，又工诗词。有《恕斋集》、《醉墨轩诗钞》。